Document ID: 31997D0168

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Νοεμβρίου 1996 για τον καθορισμό υγειονομικών προϋποθέσεων και πιστοποίησης ή δήλωσης κατά τις εισαγωγές δερμάτων οπληφόρων από τρίτες χώρες (Κείμενο που παρουσιάζει ενδιαφέρον για τον ΕΟΧ) (97/168/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 89/425/ΕΟΚ (1), όπως τροποποιήθηκε τελευταία από την απόφαση 96/405/ΕΚ της Επιτροπής (2), και ιδίως το άρθρο 10 παράγραφος 2 στοιχείο γ) και παράγραφος 3,
Εκτιμώντας:
ότι στο παράρτημα Ι κεφάλαιο 3 της οδηγίας 92/118/ΕΟΚ ορίζονται μερικές προϋποθέσεις για τις εισαγωγές δερμάτων οπληφόρων που δεν καλύπτονται από τις οδηγίες 64/433/ΕΟΚ, ή 72/462/ΕΟΚ, και τα οποία δεν έχουν υποβληθεί σε ορισμένες κατεργασίες βυρσοδεψίας 7
ότι, λόγω των κινδύνων που παρουσιάζουν τα δέρματα αυτά, δικαιολογείται να επιτραπεί η εισαγωγή των προϊόντων αυτών από τρίτες χώρες, οι οποίες διαθέτουν αρμόδια αρχή άλλη πλην της κτηνιατρικής αρχής και οι οποίες είναι σε θέση να εκδώσουν αξιόπιστη σχετική δήλωση 7
ότι, επιπλέον, βάσει της οδηγίας 92/118/ΕΟΚ, επιτρέπεται η εισαγωγή δερμάτων τα οποία έχουν υποστεί ειδική επεξεργασία, για τα οποία όμως πρέπει να καθοριστούν ειδικοί όροι υγείας των ζώων 7
ότι είναι αναγκαίο να καθορισθούν οι υγειονομικοί όροι, η πιστοποίηση και οι όροι μεταφοράς που απαιτούνται για τις εισαγωγές των διαφόρων κατηγοριών δερμάτων 7
ότι, επειδή ορίζεται νέο καθεστώς πιστοποίησης, πρέπει να προβλεφθεί χρονική περίοδος για την εφαρμογή του 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν την εισαγωγή δερμάτων οπληφόρων που έχουν υποβληθεί σε επεξεργασία, εφόσον:
- συνοδεύονται από πιστοποιητικό υγείας των ζώων, όπως αυτό καθορίζεται στο παράρτημα Α
και
- στην περίπτωση αλατισμένων δερμάτων τα οποία μεταφέρονται διά θαλάσσης, εφόσον τα δέρματα έχουν αλατισθεί πριν από την εισαγωγή τους για τη χρονική διάρκεια που προσδιορίζεται στο παρόν πιστοποιητικό.
2. Τα κράτη μέλη επιτρέπουν την εισαγωγή κατεργασμένων δερμάτων οπληφόρων, άλλων πλην των δερμάτων ιπποειδών και χοίρων, τα οποία έχουν διατηρηθεί χωριστά επί 21 ημέρες συνεχείς ή τα οποία μεταφέρθηκαν επί 21 συνεχόμενες ημέρες, εφόσον συνοδεύονται από επίσημη δήλωση ζώων, όπως ορίζεται στο παράρτημα Β.
3. Τα κράτη μέλη επιτρέπουν τις εισαγωγές νωπών ή διατηρημένων σε απλή ψύξη δερμάτων οπληφόρων, εφόσον συνοδεύονται από πιστοποιητικό υγείας των ζώων, όπως αυτό καθορίζεται στο παράρτημα Γ.
4. Τα πιστοποιητικά που αναφέρονται στις παραγράφους 1 και 3 και η δήλωση που αναφέρεται στην παράγραφο 2 είναι ενός φύλλου, και συμπληρώνονται σε μία τουλάχιστον επίσημη γλώσσα του κράτους μέλους που διεξάγει τον έλεγχο εισαγωγής.
Άρθρο 2
Τα δέρματα των οπληφόρων πρέπει να εισάγονται σε εμπορευματοκιβώτια, φορτηγά οχήματα, βαγόνια τρένου ή συσκευασμένα σε μπάλες, σφραγισμένα από την αρμόδια αρχή της τρίτης χώρας αποστολής.
Άρθρο 3
Η παρούσα απόφαση αρχίζει να ισχύει την 1η Ιανουαρίου 1997.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 29 Νοεμβρίου 1996.

Labels: 3
17
5
6